Άρης Θεσσαλονίκης (ποδόσφαιρο γυναικών)

Το ποδοσφαιρικό τμήμα γυναικών του Άρη Θεσσαλονίκης δημιουργήθηκε το 2008 και έκτοτε συμμέτεισχει στην πρώτη κατηγορία του ελληνικού πρωταθλήματος, μέχρι τη σεζόν 2022-23 με εξαίρεση την σεζόν 2013-14, όταν και κατέκτησε το πρωτάθλημα του βορείου ομίλου της Β' Εθνικής. Τη σεζόν 2023-24 κατέκτησε την δεύτερη θέση στον 1ο όμιλο της Β΄ Εθνικής.

 Ιστορία 
Ίδρυση και καθιέρωση στην Α' Εθνική
Το τμήμα ποδοσφαίρου γυναικών του Άρη Θεσσαλονίκης δημιουργήθηκε το 2008, με υπεύθυνους του τμήματος τον Κώστα Μαυροβουνιώτη και τον Κώστα Ζαφειρίου, γενικό αρχηγό τον Βασίλη Γαβριήλ, έφορο τον Παύλο Γκαϊδατζή και προπονήτρια την Μαρία Λαζάρου. Η νεοσύστατη ομάδα αγωνίστηκε στο πρωτάθλημα της Α' εθνικής καθώς απορρόφησε την ομάδα του Α.Ο. Ηλιούπολης και κατέκτησε την τρίτη θέση στον βόρειο όμιλο, με επτά νίκες, μία ισοπαλία και τέσσερις ήττες.

Την επόμενη σεζόν, με προπονητή τον Θεόφιλο Δουβαρτζίδη, η ομάδα του Άρη κατέκτησε την πέμπτη θέση του βορείου ομίλου, αποφεύγοντας τον υποβιβασμό και καταλαμβάνοντας την δέκατη θέση στην συνολική βαθμολογία.

Την σεζόν 2010-2011, την τεχνική ηγεσία του τμήματος ανέλαβε ο Ηλίας Σαλαμάνης, με τον Άρη να καταλαμβάνει την πέμπτη θέση πανελλαδικά, με έντεκα νίκες, τρεις ισοπαλίες και δέκα ήττες. Την ίδια χρονιά, η Μαρία Μήτκου προσκλήθηκε στην Εθνική Ελλάδος, αφού αναδείχθηκε πρώτη σκόρερ του Άρη με έντεκα τέρματα, ακολουθούμενη από την Αγγέλα Λαγουμτζή με εννέα και την Αναστασία Παπαδοπούλου με έξι.

Το 2011-2012, ο Άρης κατέλαβε την έκτη θέση στο πρωτάθλημα των δέκα ομάδων της Α' Εθνικής κατηγορίας. Προπονητής της ομάδας ήταν ο Ηρακλής Μακρίδης και στους 18 αγώνες που συμμετείχε, έφερε εννέα νίκες και εννέα ήττες, χωρίς καμία ισοπαλία. Πρώτη σκόρερ της ομάδας αναδείχθηκε η Λαγουμτζή με πέντε τέρματα, αφού ο Άρης αγωνίστηκε μόλις σε 15 αγώνες μετά την αποχώρηση της Α.Ε. Αίγινας και του Γ.Σ. Καλλιθέα από το πρωτάθλημα.

Υποβιβασμός και γρήγορη επιστροφή
Η χειρότερη χρονιά στην μέχρι τώρα ιστορία του τμήματος ήλθε την σεζόν 2012-13, όταν ο Άρης κατέλαβε την ένατη θέση σε σύνολο δέκα ομάδων και υποβιβάστηκε στην Β' Εθνική, μετά από κάκιστη πορεία όπου σε σύνολο 18 αγώνων κατάφερε μόνο τρεις νίκες, μία ισοπαλία και 14 ήττες. Την ίδια χρονιά, διεξήχθη για πρώτη φορά μετά από δέκα χρόνια η διοργάνωση του κυπέλλου Ελλάδος, με τον Άρη να αποκλείεται στην Α' Φάση από τον Ήφαιστο Περιστερίου, από τον οποίο έχασε με 4-3 στην παράταση. Αυτό ήταν και το πρώτο ματς της ιστορίας του τμήματος στην συγκεκριμένη διοργάνωση και προπονητής της ομάδας ήταν ο Κώστας Θωμαΐδης μέχρι τον Δεκέμβριο και ακολούθησε ο Ηλίας Σαλαμάνης.

Το 2013-14, ο Άρης κατέλαβε άνετα την πρώτη θέση στον βόρειο όμιλο της Β' Εθνικής, με δώδεκα νίκες, μία  ισοπαλία και μία ήττα σε 14 αγώνες, υπό την καθοδήγηση του Ηλία Σαλαμάνη. Στην διοργάνωση του κυπέλλου Ελλάδος, ο Άρης απέκλεισε την Α.Ε. Πανσερραϊκή με 5-0 και τον Βόλο 2004 με 0-1 στην παράταση, για να αποκλειστεί τελικά στην προημιτελική φάση από τον ΠΑΟΚ εκτός έδρας.Άρης - Πανσερραϊκή 5-0 full game - YouTube

Προπονητής της ομάδας ανέλαβε ο Θεόφιλος Δουβαρτζίδης, με βοηθό του τον Κώστα Φιλιππίδη και προπονητή τερματοφυλάκων τον Γιώργο Παντζιαρά. Η διοίκηση του Α.Σ. Άρη βράβευσε την ομάδα για την κατάκτηση του πρωταθλήματος και την επιστροφή στην Α' Εθνική, στο ημίχρονο του αγώνα για την Γ΄ Εθνική ποδοσφαίρου ανδρών ανάμεσα στον Άρη και τον Εθνικό Ν. Αγιονερίου, στις 12 Οκτωβρίου 2014. Μετά από μία επεισοδιακή σεζόν, την οποία η ομάδα των "κίτρινων" ολοκλήρωσε με τον Γιώργο Σπυριδωνιδη στον πάγκο, ο Άρης κατέλαβε την όγδοη θέση του πρωταθλήματος, με τέσσερις νίκες, τρεις ισοπαλίες και οκτώ ήττες.

 Ανά περίοδο 
ΠερίοδοςΠρωτάθλημαΚύπελλοΠροπονητήςΣύνθεση 2008-09 3η θέση (α' όμιλος) Δεν διεξήχθη Μαρία Λαζάρου   Αναστασάκη, Σιδηροπούλου, Κολληγά, Εξαδακτύλου, Παπαδοπούλου, Βερβερίδου, Τερζοπούλου, Κουσκουρίδου, Γκοτσίδου, Θεοδοσίου, Κατσαϊτη, Μήτκου, Θεοδωράκη, Μουστάκα, Φώτη, Τσολακίδου, Παπαδοπούλου Πελαγία, Τσουκαλά, Λαγουμτζή, Γκοντοβά, Χατζηγιαννάκη, Διαμαντοπούλου 2009-10 5η θέση (α' όμιλος) Δεν διεξήχθη Θεόφιλος Δουβαρτζίδης Κολληγά, Εξαδάκτυλου, Θεοδωράκη, Μήτκου, Παπαδοπούλου, Τσολακίδου, Τερζοπούλου, Διαμαντοπούλου, Τσαγκαλίδου, Παπαδοπούλου, Κουμπανίτσα, Αναστασιάδου, Τσακίρη, Κωνσταντίνου, Σουμελίδου, Αποστολίδου, Λελέκη, Καραβιζίνια, Μπουντούρη, Χατζηγιαννάκη, Μπακάλη, Θρήσκου, Ντέμου, Ντόκου, Ευθυμιάδου, Γουμερτσίδου, Θεοδοσίου, Γιαννακαδάκη, Αντωνόγλου 2010-11 5η θέση Δεν διεξήχθη Ηλίας Σαλαμάνης   Τσακίρη, Κολληγά, Χατζηγιαννάκη, Τερζοπούλου, Θρήσκου, Κωνσταντίνου, Τσιλιφίκα, Γιανναδάκη, Πάντσεβα, Μήτκου, Νιτσοπούλου, Ματατζή, Τσαγκαλίδου, Βελλίδου, Θεοδωράκη, Αναστασία, Σαμαρά, Παπαδάκη, Ταμπάκη, Σοφία, Δήμητρα, Αλεξάνδρα 2011-12 6η θέση Δεν διεξήχθη Ηρακλής Μακρίδης   Κανδιάνου, Τσαγκαλίδου, Κωνσταντίνου, Γρηγοριάδου, Κολληγά, Κηπουρού, Μαντατζή, Λαγουμτζή, Καρκατζίνου, Μήτκου, Παπαδοπούλου, Τσιλιφικά, Τερζοπούλου, Φωτιάδου, Αναστασιάδου, Πάντσεβα, Χυτούδη, Μάλαμα, Βερβερίδου, Διονυσάτου, Γκόγκα, Χουτουριάδου, Κουμπανίτσα, Γκόντοβα, Παπαδάκη, Ζάχαρα, Καραγιαννίδου, Πασπάλη 2012-13 9η θέση Α' Φάση Κώστας Θωμαΐδης, Ηλίας Σαλαμανής Χυτούδη, Αναστασιάδου, Χουτουριάδου, Kανελλάκη, Τερζοπούλου, Παπαδοπούλου, Κολληγά, Διονυσάτου, Μαντατζή, Κώττα, Γκόγκα, Βερβερίδου, Λαγούδη, Κεχαγιά, Καρκατζίνου, Τσιλιφικά, Αναστασιάδου, Κηπουρού, Χαχαμίδου, Πάντσεβα, Κυριαζίδη, Λαγουμτζή, Χαχαμίδου, Βουτσά 2013-14 1η θέση (Β' Εθνική) Προημιτελικός Ηλίας Σαλαμάνης   Ψάλτη, Τζέμπελου, Τερζοπούλου, Χουτουριάδου, Χυτούδη, Βουτσά, Πουλή, Διονυσάτου, Σύραλη, Καλαντζή, Ησαία, Πίτση, Κολλήγα, Πασπάλη, Γκόγκα, Τσαγκαλίδου, Πάντσεβα, Μαντατζή, Κώττα, Βατού, Κηπουρού, Γρηγοριάδου, Κεχαγιά, Βαμπούλα, Παράσχου, Σαμιωτάκη 2014-15 8η θέση Φάση των 16 Ηλίας Σαλαμάνης, Θεόφιλος Δουβαρτζίδης, Γιώργος Σπυριδωνίδης Ψάλτη, Γαβριηλίδου, Τερζοπούλου, Χουτουριάδου, Χυτούδη, Βουτσά, Μίχου, Μαυροπούλου, Αργυροπούλου, Σύραλη, Κολλήγα, Πασπάλη, Γκόγκα, Καλογεροπούλου, Μίχου, Μαντατζή, Κώττα, Βατού, Κηπουρού, Καρασίμου, Κεχαγιά, Βαμπούλα, Παράσχου, Σαμιωτάκη

Διεθνείς αθλήτριες
  Μαρία Μήτκου (Εθνική Ελλάδος γυναικών)
  Αναστασία Σπυριδωνίδου (Εθνική Ελλάδος νεανίδων)Πρώτη μεταγραφή για τον ΑΡΗ!

 Παραπομπές 

Πηγές

 ΑΡΗΣ Γυναικείο ποδόσφαιρο
 Ποδόσφαιρο Γυναικών - Α.Σ. ΑΡΗΣ - Επίσημη Ιστοσελίδα
 Ποδόσφαιρο Γυναικών - About ARIS

Κατηγορία:Α.Σ. Άρης Θεσσαλονίκης
*
Κατηγορία:Γυναικείες ποδοσφαιρικές ομάδες Ελλάδας
Κατηγορία:Ιδρύσεις αθλητικών συλλόγων το 2008